اسلام آباد : مولانا فضل الرحمان بیست و چار گھنٹہ ٹی وزیراعظم تون ارٹمیکو وار اوڑدہی کرینے، حوال آتا ر داٹ اوڑدہی ٹی پنجاب و خیبرپختونخوا ٹی لس گچین کاری تا بابت باندات آتیا سرجم ہیت و گپ کننگا۔ پی ڈی ایم اٹ اوار ایلو جماعت آک ہم لس گچین کاری تا بابت سلاہ پی ڈی ایم قومی اسمبلی نا ضمنی گچین کاری تیٹی بشخ ہلپک۔ اوڑدہی ٹی دا ہیت آ امنا ہم کننگا۔ داکان مست ہم وزیراعظم محمد شہباز شریف تون جمعیت علماء اسلام (ف) نا سروک مولانا فضل الرحمان اوڑدہی کریسس، اوڑدہی ٹی بنجائی وزیر خزانہ اسحاق ڈار، سلاہکار وزیراعظم احد چیمہ و سلاہکار وزیراعظم انجنیئر امیر مقام اسک ہم ساڑی ئسر۔ اوڑدہی ٹی ملک انا جم سیاسی حالیت آ ہیت و گپ کننگا۔ اسحاق ڈار زرگزرانی حالیت آ بریفنگ تس۔
(آن لائن)
